A4-0037/98

Ψήφισμα σχετικά με τις συνέπειες της βιοτεχνολογίας στον τομέα της γεωργίας

Το Ευρωπαΐκό Κοινοβούλιο,

- στηριζόμενο στο άρθρο 148 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου

(A4-0037/98),

Α. επισημαίνοντας ότι η αρχή της πρόληψης καθώς και η κατάλληλη πληροφόρηση και διαφώτιση του καταναλωτή είναι ιδιαίτερα σημαντικές, μάλιστα δε όταν πρόκειται για τον τομέα της βιοτεχνολογίας και των εφαρμογών της, καθώς και ότι οικονομικοί λόγοι, όσο και αν είναι σημαντικοί, δεν πρέπει κατά κανέναν τρόπο να προέχουν της δημόσιας υγείας,

Β. επισημαίνοντας ότι σύμφωνα με τους πλέον προσφάτους υπολογισμούς τα κέρδη, σε σχέση με το 1995, στην ευρωπαΐκή αγορά της αγροβιοτεχνολογίας θα διπλασιαστούν έως το έτος 2000, στις ΗΠΑ δε θα δεκαπλασιαστούν,

Γ. επισημαίνοντας ότι μια παραίτηση από τη χρησιμοποίηση της βιοτεχνολογίας και της γενετικής μηχανικής θα σήμαινε ότι ο σημαντικός αυτός τομέας εγκαταλείπεται στον ανταγωνισμό της παγκοσμίου αγοράς και θα στερούσε την ευρωπαΐκή γεωργία από ένα απαράκαμπτο μέσον βελτίωσης των τεχνικών δυνατοτήτων της και των περιβαλλοντικών τους επιπτώσεων 7

Δ. λαμβάνοντας υπόψη ότι η Ευρωπαΐκή Ένωση έχει σημειώσει τη μεγαλύτερη πρόοδο ως προς το θέμα της ανάπτυξης ενός γενικού νομοθετικού πλαισίου για τη γενετική μηχανική, ότι όμως θα μπορούσε να δημιουργηθεί ανάγκη για αναπροσαρμογές στις διεθνείς σχετικές νομοθετικές εξελίξεις,

Ε. λαμβάνοντας υπόψη ότι κάθε τροποποίηση του νομοθετικού πλαισίου πρέπει να καλύπτεται από την αρχή της σταθερής ασφάλειας για τον άνθρωπο και τη βιοσφαίρα και από τις ηθικές αρχές της Ευρωπαΐκής Ένωσης,

ΣΤ. επισημαίνοντας ότι ο ανερχόμενος σήμερα σε 5,8 δισ. ανθρώπους παγκόσμιος πληθυσμός σε 30 χρόνια σχεδόν θα διπλασιαστεί,

Ζ. επισημαίνοντας συγχρόνως ότι οι καλλιεργούμενες ανά τον κόσμο γεωργικές εκτάσεις δεν αυξάνονται πλέον σημαντικώς,

Η. θεωρώντας ότι όσον αφορά το διεθνή επισιτισμό δεν θα πρέπει να καλλιεργούνται υπερβολικές ελπίδες και προσδοκίες όσον αφορά τη βιοτεχνολογία 7

Θ. λαμβάνοντας υπόψη ότι η βιοτεχνολογία και η γενετική μηχανική προσφέρουν μεν μεγάλες δυνατότητες, αλλά εγκυμονούν συγχρόνως και κινδύνους για τον άνθρωπο και το περιβάλλον και ότι ως εκ τούτου οι γενετικές επεμβάσεις, κυρίως στα ζώα, δημιουργούν βασικά ηθικά προβλήματα,

Γενικά

1. καλεί τις κυβερνήσεις των κρατών μελών, καθώς και τις υποψήφιες προς ένταξη χώρες να λάβουν πολιτικές αποφάσεις ικανές να εξασφαλίσουν ότι η σύγχρονη βιοτεχνολογία, ως μία από τις τεχνολογίες - κλειδιά του 21ου αιώνα, θα συμβάλει σημαντικά στη διατροφή του παγκόσμιου πληθυσμού, καθώς και σε μία χρησιμοποίηση των φυσικών βιοτικών πόρων κατά τρόπο που θα μεριμνά για την προστασία και τη διατήρησή τους 7

2. τονίζει ότι για μια πλήρη και ακίνδυνη εκμετάλλευση του δυναμικού της βιοτεχνολογίας πρέπει να δημιουργηθεί το πλέον αποτελεσματικό πλαίσιο ελέγχου που θα καταστήσει δυνατή μια καινοτόμο και συγχρόνως υπεύθυνη ανάπτυξη της βιοτεχνολογίας στην Ευρώπη. Στο πλαίσιο αυτό πρέπει να ληφθούν υπόψη:

α) οι επιπτώσεις στη φύση και το περιβάλλον,

β) οι επιπτώσεις σε κάθε είδους ζώο,

γ) η υγεία και η ευημερία του ανθρώπου,

δ) οι δεοντολογικές πτυχές.

3. επαναλαμβάνει την άποψή του ότι η χρησιμοποίηση γενετικώς τροποποιημένων οργανισμών δεν πρέπει σε καμία περίπτωση να είναι επιβλαβής για την υγεία και το περιβάλλον 7

Μόνιμη προστασία που θα σέβεται το περιβάλλον

4. υπογραμμίζει ότι η χρησιμοποίηση ειδών τα οποία έχουν καταστεί ανθεκτικότερα στις ασθένειες λόγω γενετικών τροποποιήσεων μπορεί να συμβάλει σε γενικό περιορισμό της χρησιμοποίησης χημικών φυτοφαρμάκων 7

5. αναγνωρίζει ότι μέσω της χρησιμοποίησης της γενετικής μηχανικής είναι δυνατόν να βελτιωθεί η ικανότητα των φυτών να αφομοιώνουν τις θρεπτικές ουσίες, πράγμα το οποίο μπορεί να οδηγήσει σε εξοικονόμηση λιπασμάτων και σε μείωση των υπολειμμάτων θρεπτικών ουσιών στα υπόγεια ύδατα 7

6. τονίζει ότι με τη μέθοδο της γενετικής τεχνικής καθίσταται δυνατή τόσο η βελτίωση της ποιότητας των πρώτων υλών για την επεξεργασία τροφίμων, όσο και η σκόπιμη τροποποίηση συστατικών με στόχο τη βελτίωση της επισιτιστικής κατάστασης 7

7. εκφράζει την άποψη ότι μέσω της γενετικής μηχανικής θα ανοίξουν για τη γεωργία νέες αγορές προΐόντων και στον τομέα των ανανεουμένων πρώτων υλών, διότι με τη βοήθειά της δημιουργείται η δυνατότητα να επηρεάζεται σκοπίμως η σύνθεση και η ποιότητα των συστατικών ουσιών στο φυτό 7

8. επισημαίνει ότι μπορεί να υφίσταται δυνητικός κίνδυνος, γενετικώς τροποποιημένοι οργανισμοί να καταστρέφουν τις βιολογικές ισορροπίες στη φύση και να βλάπτουν τους βιότοπους 7

Παγκόσμιος επισιτισμός

9. εκφράζει την άποψη ότι στο μέλλον η διατροφή ενός δυσαναλόγως αυξανομένου παγκοσμίου πληθυσμού, χωρίς παράλληλα να αυξάνονται σχεδόν καθόλου οι καλλιεργούμενες εκτάσεις, θα καταστεί δυνατή μόνο με τη συνεχή αύξηση της γεωργικής παραγωγής μέσω περαιτέρω εξέλιξης της φιλικής προς το περιβάλλον και συνεχούς γεωργίας στις αναπτυσσόμενες χώρες και με τη βοήθεια μιας απολύτως υπεύθυνης χρήσης ηπίων μεθόδων της βιοτεχνολογίας 7

Οικονομικές πτυχές

10. καλεί την Επιτροπή και τα κράτη μέλη να εκπονήσουν προγράμματα ενίσχυσης με στόχο την κινητοποίηση μετοχικών κεφαλαίων για βιοτεχνολογικές επιχειρήσεις και να δημιουργήσουν τα κατάλληλα φορολογικά κίνητρα 7

11. επισημαίνει το γεγονός ότι οι παραγωγοί γεωργικών προΐόντων θα μπορούσαν, μέσω της χρησιμοποίησης γενετικώς τροποποιημένων οργανισμών, να βρεθούν εξαρτημένοι από ένα μικρό αριθμό προμηθευτών 7

Συνθήκες - Νομικό πλαίσιο

12. παρακαλεί την Επιτροπή να μεριμνήσει ώστε το ευρωπαΐκό νομικό πλαίσιο που ισχύει στον τομέα της βιοτεχνολογίας και της γενετικής μηχανικής να προσφέρει ένα υψηλότατο επίπεδο προστασίας κατά των επιζημίων παρενεργειών, να το ελέγξει όσον αφορά τις απαιτήσεις εναρμόνισης προς τις ισχύουσες στην Ιαπωνία και τις ΗΠΑ σχετικές ρυθμίσεις και να καταβάλει προσπάθειες για τη δημιουργία καταλλήλων σχετικών διεθνών προδιαγραφών 7 το επίπεδο ασφάλειας των εν λόγω προδιαγραφών δεν πρέπει να υπερβαίνει αυτό που έχει ήδη επιτευχθεί 7

13. τονίζει ότι για τους ευρωπαίους αγρότες είναι ιδιαίτερα σημαντική η αύξηση της εμπιστοσύνης των καταναλωτών, και όπου χρειάζεται, η αποκατάστασή της 7 καλεί συνεπώς εκ νέου την Επιτροπή να διασφαλίσει, με γνώμονα τη μεγαλύτερη δυνατή διαφάνεια, τη σαφή σήμανση των τροφίμων και των ζωοτροφών που έχουν παραχθεί με τη βοήθεια μεθόδων της γενετικής μηχανικής 7

14. επιδοκιμάζει τα σχέδια της Επιτροπής για μια αποτελεσματικότερη εκτίμηση των αμέσων και εμμέσων κινδύνων στην ανθρώπινη υγεία και το περιβάλλον, όπως αναφέρονται στην πρότασή της για τροποποίηση της οδηγίας 90/220/ΕΟΚ, και την καλεί να συμβάλει με την πρότασή της αυτή σε ένα γενικό περιορισμό των προθεσμιών ελέγχου καθώς και στην αύξηση της διαφάνειας κατά τις διαδικασίες ελέγχου και χορήγησης αδειών, χωρίς ωστόσο να θίγονται η ποιότητα και η αξιοπιστία του ελέγχου 7

15. καλεί την Επιτροπή να υποβάλει πρόταση σχετικά με την εναρμόνιση των δαπανών σε σχέση με τις διάφορες διαδικασίες χορήγησης αδειών και τη διεξαγωγή πειραμάτων ελευθέρωσης γενετικώς τροποποιημένων οργανισμών στο περιβάλλον 7

16. θεωρεί ότι προτού υποβληθούν προτάσεις που να επιτρέπουν τη διεξαγωγή διακρατικών πειραμάτων στο ύπαιθρο η Επιτροπή θα πρέπει να δημοσιεύσει μια αξιολόγηση της διεθνούς εμπειρίας σχετικά με την τυχαία ή απρόβλεπτη μεταφορά γονιδίων σε άγρια ή συγγενή είδη 7

Προώθηση της έρευνας

17. τάσσεται υπέρ της διατήρησης του τομέα «βιοτεχνολογία» ως ειδικού αυτονόμου ερευνητικού προγράμματος στο πλαίσιο του πέμπτου ερευνητικού προγράμματος και εύχεται επί πλέον να δημιουργηθεί, στο πλαίσιο του εν λόγω τομέα, μια ανεξάρτητη δράση με αντικείμενο τη «βιοτεχνολογία στον τομέα της γεωργίας και του επισιτισμού» 7

18. τάσσεται υπέρ της σύστασης τομέα για την «προώθηση της επικοινωνίας μέσω των καινοτόμων τεχνολογιών» και συγκεκριμένα της «πράσινης» βιοτεχνολογίας 7

19. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.